Man sterf ná hy 28 rou eiers eet | Nuus24
Tunis – 'n Jong Tuniesiese man is dood nadat hy 'n weddenskap gewen het om 28 rou eiers op 'n slag te eet, het Shems FM berig.Die 20-jarige Dhaou Fatnassi, van die sentrale dorp van Kairouan, het die eiers ingesluk nadat hy 'n weddenskap met sy vriende aangegaan het. 'n Bedrag geld sou glo aan hom betaal word.Fatnassi het maagpyn ervaar en is na 'n hospitaal toe geneem, maar hy is met sy aankoms by die hospitaal dood verklaar.– Volg Nuus24 op Twitter Kookkuns: Pikante slaai
Die bron van dié resep insinueer dat dit van Moldawië afkom. Dit is te betwyfel, hoewel jy kan seker wees die wynasyn maak dit gewild in dié land. Ek sal raai dis Frans of Italiaans.
Die resep is vir 2 tot 3 persone.
Die eerste bestanddeel is tamaties. 2 groot tamaties wat fyn opgesny is. Jy sal egter sien dat ek klein rosa tamaties gebruik het wat ek in klein ringetjies gesny het. Klein kersietamaties is gewoonlik aan die suur kant, so ek gebruik eerder klein rosa tamaties. Ek het 250 g gebruik.
Dan ’n lekker stuk komkommer. Die lengte van jou hand behoort groot genoeg te wees. Sny dit in klein stukkies.
’n Soetrissie wat jy ook in stukkies gesny het. Ek het ’n gelê gebruik, maar groen of oranje sal ook werk.
Voor ons dit meng het ons ook 60 mℓ gekapte Italiaanse pietersielie nodig.
Meng alles saam in ’n slaaibak – dit lyk waarskynlik mooi in ’n witte. Plaas kleefplastiek oor en hou dit in die yskas vir ten minste ’n uur, sodat die geur kan trou. Hoe langer hoe beter, maar pasop dat die groente nie begin verlep nie.
Intussen maak jy die slaaisous: Meng 50 mℓ rooiwynasyn met ’n skeut sout en ’n paar draaie swartpeper. Gooi nou 50 mℓ olyfolie by terwyl jy dit met ’n ballonklitser klits. Hou die sous ook in die yskas en gee dit so een veeg met die ballonklitser voor jy dit oor die slaai bedien.
Net voor jy dit bedien krummel jy feta oor.
op 1/12/2016 01:57:00 pm